อยากทราบว่า am กับ fm แตกต่างกันยังไง
AM = Amplitude Modulation หมายถึง ระบบการผสมคลื่นที่เมื่อผสมกันแล้วทำให้ความสูงของคลื่นวิทยุเปลี่ยนแปลงไปตามคลื่นเสียง จึงเรียกว่าการผสมทางความสูงของคลื่น (ใช้ความสูงต่ำของคลื่น - แอมพลิจูด - เป็นตัวบอกความแตกต่าง) ทำให้คุณภาพของเสียงไม่ดีนัก เพราะเกิดการรบกวน ได้ง่าย เช่น ถูกรบกวนจากสถานีข้างเคียง เครื่องใช้ไฟฟ้า และที่สำคัญคือการรบกวนจากธรรมชาติ ได้แก่ เวลาฝนตก ฟ้าแลบ ฟ้าผ่า สภาพอากาศที่แปรปรวนมากๆ จะทำให้เสียงขาดหายเป็นช่วงๆ แต่มีข้อดีที่ว่าสามารถส่งได้เป็นระยะทางไกล (หากลองฟังดูจะเหมือนกับเรากำลังฟังวิทยุนานาชาติ :D) มีการใช้งานอยู่ 3 ช่วงคลื่น (Band) คือ
1. Long Wave - LW, จะมีช่วงความถี่อยู่ที่ 30 - 300 kHz
2. Medium Wave - MW, จะมีช่วงความถี่อยู่ที่ 535 - 1605 kHz ประเทศไทยใช้ช่วงคลื่นนี้อยู่
3. Short Wave - SW, เป็นช่วงที่สัญญาณ แย่ที่สุด แต่ว่าสามารถออกอากาศได้ไกลมากที่สุดในสามช่วงคลื่น สามารถออกอากาศได้ไกลข้ามทวีป เช่น สถานีวิทยุเสียงอเมริกา หรือ (Voice of America) ความถี่ 11.780 MHz (ที่เป็นข่าว) เป็นต้น จะมีช่วงความถี่อยู่ที่ 3 -30 MHz

FM = Frequency Modulation คือ คลื่นวิทยุที่ผสมกับคลื่นเสียงแล้ว จะมีความถี่ไม่สม่ำเสมอ เปลี่ยนแปลงไปตามคลื่นเสียง แต่ความสูงของคลื่นยังคงเดิม (เป็นการผสมคลื่นทางความถี่) วิทยุ FM ส่งด้วยความถี่ 88 -108 MHz ในประเทศไทยมีจำนวนกว่า 100 สถานี กระจายอยู่ตามจังหวัดต่างๆ ทั่วประเทศ ให้คุณภาพเสียงดีเยี่ยม ไม่เกิดสัญญาณรบกวนจากสภาพอากาศแปรปรวน แต่ส่งได้ในระยะประมาณไม่เกินประมาณ 150 กิโลเมตร ปัจจุบันนิยมส่งในแบบ สเตอริโอ ที่เรียกว่าระบบ FM Sterio Multiplex ซึ่งเครื่องรับวิทยุสามารถแยกสัญญาณแอกเป็น 2 ข้าง คือ สัญญาณสำหรับลำโพงด้านซ้าย (L) และ สัญญาณสำหรับลำโพงขวา (R)